CELEX: 32021D0511
Language: lt
Date: 1616371200000
Title: Tarybos sprendimas (ES) 2021/511 2021 m. kovo 22 d. kuriuo iš dalies keičiamas Sprendimas 1999/70/EB dėl nacionalinių centrinių bankų išorės auditorių, kiek tai susiję su Eesti Pank išorės auditoriumi

2021 3 24   
               
               
                  LT
               
               
                  Europos Sąjungos oficialusis leidinys
               
               
                  L 103/3
               
            
         TARYBOS SPRENDIMAS (ES) 2021/511
         2021 m. kovo 22 d.
         kuriuo iš dalies keičiamas Sprendimas 1999/70/EB dėl nacionalinių centrinių bankų išorės auditorių, kiek tai susiję su Eesti Pank išorės auditoriumi
         EUROPOS SĄJUNGOS TARYBA,
         atsižvelgdama į Protokolą Nr. 4 dėl Europos centrinių bankų sistemos ir Europos Centrinio Banko statuto, pridėtą prie Europos Sąjungos sutarties ir Sutarties dėl Europos Sąjungos veikimo, ypač į jo 27 straipsnio 1 dalį,
         atsižvelgdama į 2021 m. vasario 4 d. Europos Centrinio Banko rekomendaciją, skirtą Europos Sąjungos Tarybai, dėl Eesti Pank išorės auditoriaus (ECB/2021/5) (1),
         kadangi:
         
                     (1)
                  
                  
                     Europos Centrinio Banko (ECB) ir valstybių narių, kurių valiuta yra euro, nacionalinių centrinių bankų sąskaitų auditą atlieka nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba;
                  
               
                     (2)
                  
                  
                     
                        Eesti Pank išorės auditoriaus įgaliojimai baigėsi po 2020 finansinių metų audito. Todėl būtina paskirti išorės auditorių nuo 2021 finansinių metų;
                  
               
                     (3)
                  
                  
                     
                        Eesti Pank išorės auditoriumi 2021–2025 finansiniams metams pasirinko Ernst & Young Baltic AS;
                  
               
                     (4)
                  
                  
                     ECB valdančioji taryba rekomendavo skirti Ernst & Young Baltic AS Eesti Pank išorės auditoriumi 2021–2025 finansiniams metams;
                  
               
                     (5)
                  
                  
                     atsižvelgiant į ECB valdančiosios tarybos rekomendaciją, reikėtų atitinkamai iš dalies pakeisti Tarybos sprendimą 1999/70/EB (2),
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo 1999/70/EB 1 straipsnio 17 dalis pakeičiama taip:
            
               
                  „17.   Ernst & Young Baltic AS patvirtinama Eesti Pank išorės auditoriumi 2021–2025 finansiniams metams.“
               
            
         
         
            2 straipsnis
            Šis sprendimas įsigalioja pranešimo apie jį dieną.
         
         
            3 straipsnis
            Šis sprendimas skirtas Europos Centriniam Bankui.
         
         
            Priimta Briuselyje 2021 m. kovo 22 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  OL C 47, 2021 2 10, p. 2.
         
            (2)  1999 m. sausio 25 d. Tarybos sprendimas 1999/70/EB dėl nacionalinių centrinių bankų išorės auditorių (OL L 22, 1999 1 29, p. 69).